3. ลักษณะการประกอบธุรกิจ

3.1 ประวัติความเป็นมาและพัฒนาการที่สำคัญ

บริษัท โรงพยาบาลวิภาวดี จำกัด (มหาชน) ก่อตั้งโดยกลุ่มแพทย์และนักธุรกิจ
ด้วยความมุ่งมั่นตั้งใจที่จะสร้างโรงพยาบาลเอกชนชั้นนำ
ให้บริการแก่ชุมชนในเขตกรุงเทพเหนือและจังหวัดใกล้เคียง เริ่มให้บริการเมื่อวันที่ 1 มีนาคม
2529 ด้วยทุนจดทะเบียนเริ่มแรก 40 ล้านบาท
และได้รับการไว้วางใจจากผู้ใช้บริการเป็นจำนวนมากตลอดมามีการขยายกิจการอย่างต่อเนื่อง
ได้ก่อสร้างอาคารและจัดหาเครื่องมือและอุปกรณ์ทางการแพทย์ที่ทันสมัยเพิ่มเติมมาเป็นลำดับ

การเปลี่ยนแปลงและพัฒนาการที่สำคัญ

ปี 2551 บริษัทฯ ได้เข้าดำเนินการแทนบริษัท ออลเอ็กซ์เปิร์ท จำกัด “ออลเอ็กซ์เปิร์ท”
ซึ่งเป็นผู้ดำเนินการศูนย์ผิวหนังและเลเซอร์วิภาวดี ที่ชั้น 17 อาคาร 2 โดยบริษัทฯ
ได้ขายหุ้นที่ถืออยู่ใน ออลเอ็กซ์เปิร์ท จำนวนร้อยละ 19.75 คืนให้กับผู้ถือหุ้นใหญ่ของ
ออลเอ็กซ์เปิร์ท ทั้งหมด

บริษัทฯ ขายหุ้นสามัญของบริษัท เบญจทรัพย์ พร็อพเพอร์ตี้ จำกัด
ซึ่งเป็นบริษัทย่อยและเป็นเจ้าของกรรมสิทธิ์อาคารวงศ์ทวี ในราคา 80 ล้านบาท เนื่องจากบริษัทฯ
เห็นว่าที่ดินแปลงใหม่ที่บริษัทซื้อเป็นทำเลที่สะดวกต่อการขยายงานมากกว่าที่ดินของบริษัท เบญจทรัพย์
พร็อพเพอร์ตี้ จำกัด
และบริษัทได้นำเงินที่ได้จากการขายหุ้นดังกล่าวไปชำระคืนเงินกู้จากสถาบันการเงินทำให้สามารถลดภาระดอกเบี้ยจ่ายได้ถึงปีละ
4.35 ล้านบาท

บริษัทฯ เริ่มดำเนินการก่อสร้างอาคารหลังใหม่ขนาด 9 ชั้น เพื่อขยายงานศูนย์อุบัติเหตุและฉุกเฉิน
ศูนย์ศัลยกรรม ศูนย์กระดูกและข้อ แผนกกุมารเวชกรรม ห้องผ่าตัด แผนกหู ตา คอ จมูก ศูนย์เลสิก
ศูนย์ทันตกรรม รวมทั้งการเพิ่มแผนกผู้ป่วยใน

บริษัทฯ ได้ทำการจดทะเบียนเพิ่มทุนชำระแล้วจำนวน 36,437,001.60 บาท
จากการใช้สิทธิแปลงสภาพของใบสำคัญแสดงสิทธิที่จะซื้อหุ้นสามัญที่ออกและเสนอขายให้กับผู้ถือหุ้นเดิม
(VIBHA-W1) จำนวน 25,339,448 หน่วย
และใบสำคัญแสดงสิทธิที่จะซื้อหุ้นสามัญที่ออกและเสนอขายให้กับกรรมการ ผู้บริหาร และพนักงาน
(ESOP-W) จำนวน 5,024,720 หน่วย ในราคาแปลงสภาพหุ้นละ 1.20 บาท ทำให้บริษัทฯ
มีทุนชำระแล้วเป็นจำนวนทั้งสิ้น 631,051,792.20 บาท

ปี 2552 บริษัทฯ เข้าลงทุนซื้อหุ้นของบริษัท ปริ๊นส์ตั้น พาร์ค สวีท จำกัด ซึ่งดำเนินธุรกิจโรงแรม
จำนวน 69,999,993 หุ้น หรือคิดเป็นสัดส่วนร้อยละ 99.99 จากบริษัท
ไทยพัฒนาโรงงานอุตสาหกรรม จำกัด (มหาชน) คิดเป็นเงินลงทุนทั้งสิ้น 266,920,216 บาท
เพื่อเป็นการสร้างฐานรายได้ในอนาคต และเป็นการเอื้อประโยชน์ต่อธุรกิจโรงพยาบาล

บริษัทฯ ได้ทำการจดทะเบียนเพิ่มทุนชำระแล้วจำนวน 72,695,466.80 บาท
จากการใช้สิทธิแปลงสภาพของใบสำคัญแสดงสิทธิที่จะซื้อหุ้นสามัญที่ออกและเสนอขายให้กับผู้ถือหุ้นเดิม
(VIBHA-W1) จำนวน 54,211,359 หน่วย
และใบสำคัญแสดงสิทธิที่จะซื้อหุ้นสามัญเพิ่มทุนที่ออกและเสนอขายให้กับกรรมการ ผู้บริหาร
และพนักงาน (ESOP-W) จำนวน 6,368,180 หน่วย ในราคาแปลงสภาพหุ้นละ 1.20 บาท
ทำให้บริษัทฯ มีทุนชำระแล้วเป็นเงินทั้งสิ้น 703,747,239 บาท

ใบสำคัญแสดงสิทธิที่จะซื้อหุ้นสามัญที่ออกและเสนอขายให้กับผู้ถือหุ้นเดิม (VIBHA-W1) ได้หมดอายุลง
โดยมีการใช้สิทธิครั้งสุดท้ายเมื่อวันที่ 30 มิถุนายน 2552 สรุปรวมมีผู้มาใช้สิทธิในการซื้อหุ้นทั้งสิ้น
119,583,999 หน่วย คงเหลือใบสำคัญแสดงสิทธิที่ไม่สามารถใช้สิทธิได้อีก จำนวน 298,011
หน่วย

โรงพยาบาลวิภาวดี ได้จัดซื้อเครื่อง MRI
ประสิทธิภาพสูงเพื่อมาใช้ในการตรวจวิเคราะห์ความผิดปกติของส่วนต่างๆ
ภายในร่างกายได้อย่างละเอียด และได้จัดซื้อเครื่องยกกระชับใบหน้าและกำจัดขน (Gentle Yag
Laser) พร้อมทั้งเครื่องยกกระชับและลดริ้วรอย (E-Max Laser)
เพื่อเพิ่มประสิทธิภาพของศูนย์ผิวหนังและเลเซอร์วิภาวดี

โรงพยาบาลวิภาวดี ได้เปิดศูนย์แพทย์เฉพาะทาง ได้แก่ ศูนย์ทางเดินอาหาร (GI) และศูนย์สมอง
และกระดูกสันหลัง และเปิดศูนย์พัฒนาการศักยภาพนักกีฬากอล์ฟ (Vibhavadi Golf
Performance Center) โดยการนำเอาหลักการทางวิทยาศาสตร์การกีฬา
และทางการแพทย์สาขาเวชศาสตร์การกีฬา และอุปกรณ์เครื่องวิเคราะห์ที่ทันสมัย
สร้างโปรแกรมพัฒนาศักยภาพนักกีฬากอล์ฟ รวมถึงนักกีฬาด้านต่างๆ
เฉพาะบุคคลให้มีความแข็งแกร่งและปราศจากการบาดเจ็บ

การก่อสร้างอาคารหลังใหม่ 9 ชั้น ได้คืบหน้าไปมาก โดยงานโครงสร้างได้ดำเนินการมาถึงชั้นที่ 8
และคาดว่าจะแล้วเสร็จสมบูรณ์ภายในปี 2555

ปี 2553 บริษัทฯ ได้ทำการจดทะเบียนเพิ่มทุนชำระแล้วจำนวน 7,767,100 บาท
จากการใช้สิทธิแปลงสภาพของใบสำคัญแสดงสิทธิที่จะซื้อหุ้นสามัญที่ออกและเสนอขายให้กับกรรมการ
ผู้บริหาร และพนักงาน (ESOP-W) จำนวน 7,356,150 หน่วย ในราคาแปลงสภาพหุ้นละ 1.20
บาท ทำให้บริษัทฯ มีทุนชำระแล้วเป็นจำนวนทั้งสิ้น 711,514,339 บาท

โรงพยาบาลวิภาวดี ได้เปิดคลินิกแพทย์ฝังเข็มโดยแพทย์แผนปัจจุบัน
โดยการนำหลักการแพทย์สมัยใหม่เข้ามาผสมผสานกับการฝังเข็ม

โรงพยาบาลวิภาวดี ได้เปิดศูนย์สุขภาพและอาชีวอนามัย
ให้บริการตรวจสุขภาพทั้งในโรงพยาบาลและนอกสถานที่
นอกจากนี้ยังจัดให้มีการบริการด้านอาชีวอนามัยแบบครบวงจร ได้แก่
การประเมินความเสี่ยงต่อสุขภาพ การเฝ้าระวังทางสุขภาพ การจัดบริการทางการแพทย์
และการส่งเสริมสุขภาพแก่สถานประกอบการต่างๆ

ปี 2554 บริษัทฯ ได้รับการอนุมัติจากที่ประชุมสามัญผู้ถือหุ้นประจำปี 2554 เมื่อวันที่ 28 เมษายน
2554 อนุมัติการเข้าลงทุนในหุ้นสามัญของบริษัท เชียงใหม่รามธุรกิจการแพทย์ จำกัด (มหาชน)
โดยการทำคำเสนอซื้อแบบวิธีสมัครใจ (Voluntary Tender Offer) ในสัดส่วนไม่น้อยกว่า
ร้อยละ 50 ของทุนชำระแล้วของ บริษัท เชียงใหม่รามธุรกิจการแพทย์ จำกัด (มหาชน)
(“เชียงใหม่รามฯ”) ซึ่งภายหลังการทำคำเสนอซื้อมีผู้ถือหุ้นของเชียงใหม่รามฯ จำนวน 370
รายตอบรับคำเสนอซื้อ คิดเป็นจำนวนหุ้น 330,034,783 หุ้น หรือ 83.75%
ของทุนชำระแล้วของบริษัท เชียงใหม่รามธุรกิจการแพทย์ จำกัด (มหาชน)
ทั้งนี้บริษัทได้ทำการออกหุ้นสามัญเพิ่มทุน จำนวน 330,347,830 หุ้น มูลค่าหุ้นที่ตราไว้หุ้นละ 1 บาท
เพื่อชำระเป็นค่าตอบแทนแก่ผู้ถือหุ้นเชียงใหม่รามฯ ที่นำเสนอหุ้นของตนมาเสนอขายในอัตรา 10
หุ้นสามัญเพิ่มทุนบริษัท ต่อ 1 หุ้นสามัญเดิมของเชียงใหม่รามฯ

บริษัทฯ ได้ดำเนินการจดทะเบียนเพิ่มทุนชำระแล้ว จำนวน 331,285,030 บาท
โดยแบ่งเป็นการจดทะเบียนเพิ่มทุนจากการใช้สิทธิแปลงสภาพของใบสำคัญแสดงสิทธิที่จะซื้อหุ้นสามัญเพิ่มทุนที่ออกและเสนอขายให้กับกรรมการ
ผู้บริหาร และพนักงาน (ESOP-W) จำนวน 937,200 หน่วย ในราคาแปลงสภาพหุ้นละ 1.20 บาท
และการจดทะเบียนเพิ่มทุนจากการจัดสรรให้กับผู้ถือหุ้นของ บริษัท เชียงใหม่รามธุรกิจการแพทย์
จำกัด (มหาชน) ที่นำหุ้นของตนมาเสนอขาย อีกจำนวน 330,347,830 หน่วย ทำให้บริษัทฯ
มีทุนชำระแล้วเป็นเงินทั้งสิ้น 1,048,097,119 บาท

บริษัทฯ ได้รับการรับรองกระบวนการคุณภาพโรงพยาบาล HA
จากสถาบันพัฒนาและรับรองคุณภาพโรงพยาบาล กระทรวงสาธารณสุข

บริษัทฯ ได้รับผลกระทบจากเหตุการณ์น้ำท่วมครั้งใหญ่ในเขตกรุงเทพมหานคร
ทำให้ไม่สามารถให้บริการได้ตามปกติในช่วงปลายเดือนตุลาคม 2554 – เดือนพฤศจิกายน 2554
ส่งผลกระทบต่อผลการดำเนินการของบริษัทในด้านรายได้ ในส่วนของอาคารสถานที่
ระบบสาธารณูปโภค และเครื่องมือแพทย์ได้รับผลกระทบเพียงเล็กน้อย
เนื่องจากได้มีการวางแผนป้องกันเพื่อรับสถานการณ์ไว้ล่วงหน้า สามารถเปิดให้บริการได้ทันที
เมื่อเหตุการณ์คลี่คลาย นอกจากนั้น บริษัทยังมีการทำประกันภัยความเสี่ยงภัยทุกชนิด
ซึ่งรวมถึงความเสียหายจากเหตุน้ำท่วมและธุรกิจหยุดชะงัก

ในปี 2555 บริษัทฯ ได้รับการอนุมัติจากที่ประชุมสามัญผู้ถือหุ้นประจำปี 2555 เมื่อวันที่ 27 เมษายน
2555 ให้ลดทุนจดทะเบียนของบริษัท จำนวน 2,143,000 หุ้น จากเดิมทุนจดทะเบียน
1,122,204,789 บาท เป็น 1,120,061,789 บาท
โดยการตัดหุ้นที่ยังไม่ได้ออกจำหน่ายของบริษัท
ทั้งนี้หุ้นดังกล่าวเป็นหุ้นส่วนที่เหลือจากการออกเพื่อรองรับการแปลงสภาพของใบสำคัญแสดงสิทธิที่เสนอขายให้กับกรรมการและพนักงานของบริษัท
(ESOP-W)

ในปี 2555 บริษัทฯ ได้รับการอนุมัติจากที่ประชุมวิสามัญผู้ถือหุ้นครั้งที่ 1/2555 เมื่อวันที่ 13
พฤศจิกายน 2555 ในระเบียบวาระที่ 2
เรื่องการพิจารณาอนุมัติการเข้าลงทุนในหุ้นสามัญเพิ่มทุนของบริษัท สินแพทย์ จำกัด จำนวนทั้งสิ้น
3,500,000 หุ้น ที่ราคาเสนอขายหุ้นละ 60 บาท คิดเป็นมูลค่าการลงทุนรวมทั้งสิ้น 210,000,000
บาท ซึ่งภายหลังการเข้าลงทุนจะทำให้บริษัทถือหุ้นใน บริษัท สินแพทย์ จำกัด ในสัดส่วนร้อยละ 10
ของทุนจดทะเบียนและชำระแล้วจำนวน 350,000,000 บาท ทั้งนี้ทางบริษัท เห็นว่า
การเข้าลงทุนดังกล่าวจะก่อให้เกิดประโยชน์ต่อบริษัทโดยรวม เนื่องจากกิจการของบริษัท
สินแพทย์จำกัด มีการเติบโตมาโดยตลอด
นอกจากนี้ยังเป็นการเสริมสร้างเครือข่ายในการดำเนินธุรกิจให้มีความแข็งแกร่ง
อันจะเกิดผลดีต่อการบริการต้นทุนในด้านต่างๆ
และเพื่อรองรับการแข่งขันในการเปิดเสรีประชาคมเศรษฐกิจอาเซียนที่จะเกิดขึ้น

[] 3.2 ภาพรวมการประกอบธุรกิจของกลุ่มบริษัท

3.2.1 ผังโครงสร้างองค์กร

3.2.2 ภาพรวม

บริษัท โรงพยาบาลวิภาวดี จำกัด (มหาชน) ประกอบกิจการโรงพยาบาลเอกชนในเขตกรุงเทพ
ตอนเหนือ มีจำนวนเตียงที่สามารถรองรับผู้ป่วยในได้ 230 เตียง
และมีผู้ป่วยนอกมาใช้บริการประมาณ 1,500 คนต่อวัน
มีการให้บริการในด้านการรักษาพยาบาลครบวงจร มีแพทย์เฉพาะทางให้การรักษาทุกสาขา
พร้อมเจ้าหน้าที่ และพนักงานที่มีประสิทธิภาพและความชำนาญในวิชาชีพ
มีเครื่องมือและอุปกรณ์ทางการแพทย์ที่ทันสมัย

บริษัทมีบริษัทย่อยจำนวน 2 บริษัท ดังนี้

1.  บริษัท ปริ๊นส์ตั้น พาร์ค สวีท จำกัด บริษัทถือหุ้น 100% ประกอบธุรกิจโรงแรม มีจำนวนห้องพัก
    270 ห้อง และห้องสัมมนาจำนวน 5 ห้อง

2.  บริษัท เชียงใหม่รามธุรกิจการแพทย์ จำกัด (มหาชน) (CMR ) บริษัทถือหุ้นจำนวน 83.75%
    ประกอบธุรกิจโรงพยาบาลเอกชน ที่จังหวัดเชียงใหม่
    การถือหุ้นดังกล่าวทำให้บริษัทมีบริษัทย่อยทางอ้อมอีก 3 บริษัท ดังนี้

    -   บริษัท โรงพยาบาลเชียงใหม่ราม จำกัด ถือหุ้นทางอ้อม 47.11% (ถือหุ้นโดย บมจ.
        เชียงใหม่รามธุรกิจการแพทย์ 56.25%)

    -   บริษัท เทพปัญญาธุรกิจ จำกัด ถือหุ้นทางอ้อม 47.11% (ถือหุ้นโดย บจ.โรงพยาบาล

  เชียงใหม่ราม 100%)

-   บริษัท โรงพยาบาลหริภุญชัยเมโมเรียล จำกัด ถือหุ้นทางอ้อม 67.04% (ถือหุ้นโดย บมจ.
    เชียงใหม่รามธุรกิจการแพทย์ 80.05%)

  ทำให้ CMR
  เป็นกลุ่มโรงพยาบาลเอกชนที่มีจำนวนเตียงผู้ป่วยในให้บริการมากที่สุดในจังหวัดเชียงใหม่จำนวน
  610 เตียง

บริษัทมีบริษัทร่วม จำนวน 1 บริษัท ดังนี้

-   บริษัท โรงพยาบาลวิภาราม จำกัด บริษัทถือหุ้นอยู่ 40.75%
    ซึ่งเป็นโรงพยาบาลเอกชนที่มีจำนวนเตียงผู้ป่วยในจำนวน 150 เตียง
    และมีผู้ป่วยนอกมาใช้บริการจำนวน 1,000 คนต่อวัน
    โดยเป็นโรงพยาบาลเอกชนที่รับรักษาพยาบาลผู้ป่วยประกันสังคม และโครงการประกันสุขภาพ

บริษัทมีบริษัทร่วมทางอ้อม จำนวน 2 บริษัท ดังนี้

-   บริษัท โรงพยาบาลเขลางค์นคร จำกัด ถือหุ้นทางอ้อม 15.98%(ถือหุ้นโดย บจ.โรงพยาบาล

  เชียงใหม่ราม 33.92%)

-   บริษัท โรงพยาบาลพะวอ จำกัด ถือหุ้นทางอ้อม 23.55% (ถือหุ้นโดย บจ.เทพปัญญาธุรกิจ

  50%)

3.2.3 โครงสร้างรายได้

หน่วย : ล้านบาท

+------------+------------+------+-----+-------+-----+------+-----+
| ประเ       | ด          | 2555 |     | 2554  |     | 2553 |     |
| ภทของรายได้ | ำเนินการโดย |      |     |       |     |      |     |
+------------+------------+------+-----+-------+-----+------+-----+
|            |            | ร    | %   | รายได้ | %   | ร    | %   |
|            |            | ายได้ |     |       |     | ายได้ |     |
+------------+------------+------+-----+-------+-----+------+-----+
| ค่า         | บม         | 1,57 | 39  | 1,3   | 80  | 1,29 | 90  |
| รักษาพยาบาล | จ.รพ.วิภาวดี | 8.08 | .07 | 07.10 | .39 | 7.13 | .87 |
|            |            |      |     |       |     |      |     |
| ค่า         | บมจ.       | 2,25 | 55  | 1     | 10  | -    | -   |
| รักษาพยาบาล | เชียงใหม่ราม | 3.04 | .78 | 77.07 | .89 |      |     |
|            |            |      |     |       |     |      |     |
| รวม        | ธ          |      |     |       |     |      |     |
|            | ุรกิจการแพทย์ |      |     |       |     |      |     |
+------------+------------+------+-----+-------+-----+------+-----+
|            |            | 3,83 | 94  | 1,4   | 91  | 1,29 | 90  |
|            |            | 1.12 | .85 | 84.17 | .28 | 7.13 | .87 |
+------------+------------+------+-----+-------+-----+------+-----+
| ค่าเ        | บม         | 3    | 0   | 32.71 | 2   | 3    | 2   |
| ช่าและบริการ | จ.รพ.วิภาวดี | 4.14 | .85 |       | .01 | 2.10 | .25 |
+------------+------------+------+-----+-------+-----+------+-----+
| ค่าเ        | บจก.ปริ๊นส์ตั้น | 10   | 2   | 80.01 | 4   | 7    | 5   |
| ช่าและบริการ | พาร์ค สวีท   | 4.71 | .59 |       | .92 | 3.45 | .14 |
+------------+------------+------+-----+-------+-----+------+-----+
| รวม        |            | 13   | 3   | 1     | 6   | 10   | 7   |
|            |            | 8.85 | .44 | 12.72 | .93 | 5.55 | .39 |
+------------+------------+------+-----+-------+-----+------+-----+
| เงินปันผลรับ  | บม         | 2.07 | 0   | 2.85  | 0   | -    | -   |
|            | จ.รพ.วิภาวดี |      | .05 |       | .18 |      |     |
| เงินปันผลรับ  |            | 1    |     | -     |     | -    | -   |
|            | บมจ.       | 5.21 | 0   |       | -   |      |     |
| รวม        | เชียงใหม่ราม |      | .38 |       |     |      |     |
|            |            |      |     |       |     |      |     |
|            | ธ          |      |     |       |     |      |     |
|            | ุรกิจการแพทย์ |      |     |       |     |      |     |
+------------+------------+------+-----+-------+-----+------+-----+
|            |            | 1    | 0   | 2.85  | 0   | -    | -   |
|            |            | 7.28 | .43 |       | .18 |      |     |
+------------+------------+------+-----+-------+-----+------+-----+
| รายได้อื่นๆ   | บม         | 3    | 0   | 21.53 | 1   | 2    | 1   |
|            | จ.รพ.วิภาวดี | 0.63 | .76 |       | .33 | 3.58 | .65 |
+------------+------------+------+-----+-------+-----+------+-----+
| รายได้อื่นๆ   | บมจ.       | 1    | 0   | 2.70  | 0   | -    | -   |
|            | เชียงใหม่ราม | 9.97 | .50 |       | .16 |      |     |
|            |            |      |     |       |     |      |     |
|            | ธ          |      |     |       |     |      |     |
|            | ุรกิจการแพทย์ |      |     |       |     |      |     |
+------------+------------+------+-----+-------+-----+------+-----+
| รายได้อื่นๆ   | บจก.ปริ๊นส์ตั้น | 1.55 | 0   | 2.04  | 0   | 1.24 | 0   |
|            | พาร์ค สวีท   |      | .04 |       | .13 |      | .09 |
+------------+------------+------+-----+-------+-----+------+-----+
| รวม        |            | 5    | 1   | 26.25 | 1   | 2    | 1   |
|            |            | 2.15 | .30 |       | .62 | 4.82 | .74 |
+------------+------------+------+-----+-------+-----+------+-----+
| รวมรายไ    |            | 4,03 | 100 | 1,6   | 100 | 1,42 | 100 |
| ด้จากการดำเ |            | 9.40 |     | 25.99 |     | 7.50 |     |
| นินงานทั้งหมด |            |      |     |       |     |      |     |
+------------+------------+------+-----+-------+-----+------+-----+

  3.2.4 เป้าหมาย และกลยุทธ์ในการดำเนินธุรกิจ

โรงพยาบาลวิภาวดี ได้กำหนด วิสัยทัศน์ของ โรงพยาบาล ซึ่งใช้มาตั้งแต่ ปี 2553 - 2555 คือ
“โรงพยาบาลวิภาวดี จะเป็นโรงพยาบาลเอกชนชั้นนำ อันดับ 1 ในใจผู้รับบริการ
ในเขตกรุงเทพตอนเหนือทั้งด้านการรักษาพยาบาล และการดูแลสุขภาพประชาชน ภายในปี 2555”
จากการสำรวจ ความคิดเห็นประชาชน ในเขตกรุงเทพตอนเหนือ (บางเขน จตุจักร สายไหม
ดอนเมือง ลาดพร้าว บางซื่อ) โดยองค์กรภายนอก โรงพยาบาลวิภาวดีเป็นโรงพยาบาลเอกชน
อันดับแรก ที่ประชาชนในเขตพื้นที่ดังกล่าวนึกถึง เมื่อต้องการใช้บริการ
จึงถือได้ว่าสามารถบรรลุเป้าหมายที่ตั้งไว้ ดังนั้น เพื่อการพัฒนาอย่างต่อเนื่อง คณะกรรมการบริหาร
จึงได้ทำการ ทบทวน กำหนดวิสัยทัศน์ และพันธกิจใหม่ ดังนี้

วิสัยทัศน์

-   โรงพยาบาลวิภาวดีจะเป็นโรงพยาบาลเอกชนชั้นนำ ที่มุ่งมั่น สร้างคุณค่า
    และความเจริญเติบโตอย่างยั่งยืน ด้วยมาตรฐานสากล ซึ่งเป็นที่ยอมรับ
    ทั้งในประเทศและต่างประเทศ ภายในปี 2560

พันธกิจ

-   มุ่งมั่นให้บริการทางการแพทย์ทั้งด้านการรักษา ป้องกัน ส่งเสริม ฟื้นฟูสุขภาพ
    เพื่อความปลอดภัยแก่ผู้รับบริการ ภายใต้มาตรฐานวิชาชีพ ด้วยเทคโนโลยีทันสมัย
    บุคลากรที่มีคุณภาพ มีจริยธรรมและบริการที่ดีเลิศ มีการบริหารจัดการ
    สร้างความร่วมมือกับโรงพยาบาลเครือข่าย และรับผิดชอบต่อสังคมและสิ่งแวดล้อม

ในส่วนแผนกลยุทธ์ของ โรงพยาบาลวิภาวดี ในปี 2555 ได้มีการดำเนินการตามแผน ดังนี้

1.แผนพัฒนาคุณภาพการดูแลผู้ป่วย

การปฏิบัติ มีการกำหนด Safety Goal จัดทำระบบคุณภาพมาตรฐาน JCI การเพิ่ม Clinical
Pathway สำหรับการดูแลผู้ป่วย การจัดทำมาตรฐาน การรับคนไข้ การดูแลสิทธิผู้ป่วยเป็นต้น

2.แผนการเพิ่มประสิทธิภาพการทำงาน ความสุขในการทำงาน

การปฏิบัติ มีการจัดโครงการประกวดลดไขมันคอเลสเตอรอล มีการจัดสัปดาห์ อาหารสุขภาพ
จัดบอร์ดให้ความรู้ด้านสุขภาพแก่พนักงาน จัดกิจกรรมกลุ่มสัมพันธ์ (Organization
Development) จัดทำห้องพักมีเครื่องดนตรี ให้พนักงานคลายเครียด

3.แผนการบริการ โดยยึดลูกค้าเป็นศูนย์กลาง ใส่ใจทุกขั้นตอน

การปฏิบัติ มีการจัดจ้างนักวิชาการ ทำการตรวจสอบการบริการ เพื่อแก้ไขปัญหา จุดบกพร่อง
เพิ่มช่องทางการแสดงความคิดเห็นของลูกค้า และมีการสื่อสารกับลูกค้ามากขึ้น ทั้งโดยพนักงาน
และสื่อต่างๆ

4.แผนสร้างผลตอบแทนที่เหมาะสม

การปฏิบัติ โรงพยาบาลวิภาวดี มีการควบคุมต้นทุนให้อยู่ในระดับ ที่ได้ผลกำไรตอบแทนแก่ผู้ถือหุ้น
ได้เป็นอย่างดี

5.แผนพัฒนา ระบบบริหารจัดการเทคโนโลยี สารสนเทศและเครื่องมือทางการแพทย์

การปฏิบัติ โรงพยาบาลวิภาวดี ได้พัฒนาระบบการเชื่อมโยงข้อมูลของลูกค้า ในเรื่องประวัติโรคเดิม
การโภชนาการ การแพ้ยา หรือข้อมูล ที่สามารถนำมาเป็นสถิติ เพื่อวิเคราะห์ได้เช่น
กรณีคนไข้เบาหวาน ที่ต้องมีการตรวจสอบผลกระทบ ของโรค ต่ออวัยวะสำคัญ ส่วนเครื่องมือแพทย์
ได้มีการคุมทะเบียน กำหนดวันสอบเทียบ และซ่อมบำรุง อย่างมีระบบ

ในปี 2556 โรงพยาบาลวิภาวดี ได้มีการปรับแผนกลยุทธ์ 8 แผน ดังนี้

  แผนกลยุทธ์ ที่ 1 ประสิทธิภาพการบริหารจัดการทรัพยากรบุคคล

  แผนกลยุทธ์ ที่ 2 ประสิทธิภาพในการทำงาน

  แผนกลยุทธ์ ที่ 3 ระบบบริหารจัดการลูกค้า

  แผนกลยุทธ์ ที่ 4 สร้างผลตอบแทนที่เหมาะสม

  แผนกลยุทธ์ ที่ 5 ระบบบริหารจัดการข้อมูล และระบบเครือข่าย

  แผนกลยุทธ์ ที่ 6 Excellence Center

  แผนกลยุทธ์ ที่ 7 Learning Organization

  แผนกลยุทธ์ ที่ 8 Social Responsibility